**Adrián Chovan** (\* 8. október 1995, Partizánske) je slovenský profesionálny futbalista, ktorý hráva na poste brankára v gréckom klube Panserraikos FC.

Klubová kariéra
---------------

Chovan začínal s futbalom v tíme FK Junior Kanianka, v roku 2010 sa pripojil k mládežníckemu tímu AS Trenčín.

#### Hosťovanie v Novom Meste nad Váhom

V lete 2014 bol Chovan poslaný na hosťovanie do druholigového mužstva AFC Nové Mesto nad Váhom. Debut medzi seniormi zaznamenal 23. augusta pri prehre 0:1 s FC Nitra. V Novom Meste nad Váhom strávil jesennú časť sezóny 2014/15.

### AS Trenčín

Svoj debut v AS Trenčín zaznamenal 6. novembra pri výhre 4:1 v osemfinále Slovnaft Cupu nad MFK Dolný Kubín. V lige debutoval až 13. mája 2016 pri výhre 5:2 nad MŠK Žilina. V sezóne 2015/16 odohral v roli dvojky iba päť zápasov no tešil sa zo zisku double.

### ViOn Zlaté Moravce

V Trenčíne nedostával Chovan veľa príležitosti a tak v lete 2018 putoval na hosťovanie do Zlatých Moraviec. V tíme debutoval 22. júla pri prehre 1:4 so Slovanom Bratislava.

Na hosťovaní strávil dva roky a v lete 2020 sa natrvalo stal hráčom Zlatých Moraviec. V sezóne 2020/21 odohral za ViOn dokopy 34 zápasov.

### ŠK Slovan Bratislava

V lete 2021 sa Chovan stal novou posilou ŠK Slovan Bratislava. V tíme nahradil odchádzajúceho Dominika Greifa. V tíme debutoval 7. júla v prvom zápase prvého predkola Ligy majstrov UEFA 2021/22 pri víťazstve 2:0 nad Shamrock Rovers. V predkolách sa so Slovanom dostal do skupinovej fázy Konferenčnej ligy UEFA 2021/22. V lige debutoval 14. augusta pri víťazstve 3:1 nad Zemplínom Michalovce. Vo svojej prvej sezóne odohral vo všetkých súťažiach 41 zápasov. So Slovanom sa tešil zo zisku majstrovského titulu.

### Panserraikos F.C.

Dňa 21. júla 2023 prestúpil Chovan do gréckeho klubu Panserraikos F.C. v Gréckej superlige. V tíme debutoval 20. augusta pri prehre 0:2 s Olympiakosom.

Reprezentačná kariéra
---------------------

Chovan reprezentoval Slovensko v kategórii do 19 a 21 rokov. Bol súčasťou konečnej nominácie na Majstrovstvá Európy vo futbale hráčov do 21 rokov v roku 2017 kde bol jednotkou tímu.

Štatistiky kariéry
------------------

### Klubové

*K 30. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| Nové Mesto nad Váhom (hosť.) | 2014/15 | 2. liga | 14 | 0 | 0 | 0 | ― | 14 | 0 |
| AS Trenčín | 2015/16 | Fortuna liga | 3 | 0 | 2 | 0 | ― | 5 | 0 |
| 2016/17 | 6 | 0 | 4 | 0 | 3**1 2** | 0 | 13 | 0 |
| 2017/18 | 6 | 0 | 0 | 0 | 4**2** | 0 | 10 | 0 |
| Celkom | 15 | 0 | 6 | 0 | 7 | 0 | 28 | 0 |
| ViOn Zlaté Moravce (hosť.) | 2018/19 | Fortuna liga | 18 | 0 | 3 | 0 | ― | 21 | 0 |
| 2019/20 | 2 | 0 | 5 | 0 | ― | 7 | 0 |
| ViOn Zlaté Moravce | 2020/21 | 33 | 0 | 1 | 0 | ― | 34 | 0 |
| Celkom | 53 | 0 | 9 | 0 | ― | 62 | 0 |
| ŠK Slovan Bratislava | 2021/22 | Fortuna liga | 21 | 0 | 7 | 0 | 13**1 2 3** | 0 | 41 | 0 |
| 2022/23 | 19 | 0 | 4 | 0 | 14**1 2 3** | 0 | 37 | 0 |
| Celkom | 40 | 0 | 11 | 0 | 27 | 0 | 78 | 0 |
| Panserraikos F.C. | 2023/24 | Grécka Superliga | 2 | 0 | 0 | 0 | ― | 2 | 0 |
| Celkovo | 124 | 0 | 26 | 0 | 34 | 0 | 195 | 0 |

Poznámky
**1** Liga majstrov UEFA
**2** Európska liga UEFA
**3** Európska konferenčná liga UEFA

Úspechy hráča
-------------

**AS Trenčín**

* Fortuna liga: 2015/16
* Slovnaft Cup: 2015/16

**ŠK Slovan Bratislava**

* Fortuna liga: 2021/22, 2022/23

Referencie
----------

1. ↑   *FORTUNA LIGA: Brankár Chovan na hosťovanie do ViOn-u Zlaté Moravce* [online]. TERAZ.sk, 2018-06-29, [cit. 2023-08-30]. Dostupné online.
2. ↑   *Chovan a Hrnčár zostali verní dresu Zlatých Moraviec* [online]. TERAZ.sk, 2020-07-31, [cit. 2023-08-30]. Dostupné online.
3. ↑   *Náhrada za Greifa? Slovan podpísal brankára zo Zlatých Moraviec* [online]. sportnet.sme.sk, [cit. 2023-08-30]. Dostupné online.
4. ↑   *Adrián Chovan opúšťa Slovan, upísal sa gréckemu nováčikovi* [online]. sportnet.sme.sk, [cit. 2023-08-30]. Dostupné online.

Externé odkazy
--------------

* Adrián Chovan na transfermarkt.com

Zdroj
-----

*Tento článok je čiastočný alebo úplný preklad článku Adrián Chovan na anglickej Wikipédii.*